Document ID: 31995R1362

ΚΑΝΟΝΙΣΜΟΣ (ΕΚ) αριθ. 1362/95 ΤΗΣ ΕΠΙΤΡΟΠΗΣ της 15ης Ιουνίου 1995 για τροποποίηση του κανονισμού (ΕΚ) αριθ. 785/95 περί λεπτομερειών εφαρμογής του κανονισμού (ΕΚ) αριθ. 603/95 του Συμβουλίου σχετικά με την κοινή οργάνωση αγοράς στον τομέα των αποξηραμένων ζωοτροφών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 603/95 του Συμβουλίου της 21ης Φεβρουαρίου 1995 σχετικά με την κοινή οργάνωση αγοράς στον τομέα των αποξηραμένων ζωοτροφών (1), όπως τροποποιήθηκε από τον κανονισμό (ΕΚ) αριθ. 684/95 (2), και ιδίως το άρθρο 18,
Εκτιμώντας:
ότι ο κανονισμός (ΕΚ) αριθ. 785/95 της Επιτροπής (3), έχει καθορίσει τις λεπτομέρειες πληρωμής της προκαταβολής της ενισχύσεως 7 ότι, έχοντας υπόψη τις τροποποιήσεις που έχουν εισαχθεί στο άρθρο 6 του κανονισμού (ΕΚ) αριθ. 603/95 όσον αφορά τις εν λόγω προκαταβολές, πρέπει να προσαρμοσθεί το άρθρο 6 του κανονισμού (ΕΚ) αριθ. 785/95 προκειμένου αυτό να ληφθεί υπόψη 7 ότι, λόγω ορισμένων περιορισμών συνδεομένων ιδίως με τον εποχιακό κύκλο, τους οποίους πρέπει να αντιμετωπίσουν οι παραγωγοί, πρέπει να μεταβληθεί η προθεσμία για τη σύναψη των συμβάσεων και η ημερομηνία καταθέσεως των συμβάσεων καθώς και των δηλώσεων παραδόσεως στην αρμόδια αρχή, χωρίς ωστόσο να εξασθενήσει το ισχύον σύστημα ελέγχου 7 ότι, δυνάμει του κανονισμού (ΕΚ) αριθ. 785/95, αποκλείονται, από 1ης Απριλίου 1995, της ενισχύσεως για τη μεταποίηση των ζωοτροφών τα προϊόντα που αναφέρονται στο παράρτημα Ι του κανονισμού (ΕΟΚ) αριθ. 1765/92 του Συμβουλίου (4) όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και τα κτηνοτροφικά τους προϊόντα εκτός από το γλυκό λούπινο μέχρι του σταδίου της ανθίσεως 7 ότι, πριν από την ημερομηνία έναρξης ισχύος του κανονισμού (ΕΚ) αριθ. 785/95, ορισμένοι γεωργοί είχαν ήδη συνάψει συμβάσεις με επιχειρήσεις μεταποιήσεως για την παράδοση ορισμένων από τα προϊόντα αυτά, προκειμένου να μεταποιηθούν 7 ότι τα προϊόντα αυτά, παραγόμενα σε εκτάσεις που δεν μπορούν να τύχουν της ενισχύσεως που προβλέπεται στον κανονισμό (ΕΟΚ) αριθ. 1765/92, αποκλείονται συνεπώς της εν λόγω ενισχύσεως 7 ότι, πρέπει, συνεπώς, να γίνει αποδεκτό ότι οι εν λόγω επιχειρήσεις, μόνο για την περίοδο εμπορίας 1995/96, μπορούν να λάβουν την ενίσχυση για την αφυδάτωση των προϊόντων αυτών 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μεικτής Επιτροπής Διαχείρισης Σιτηρών, Λιπαρών Ουσιών και Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 785/95 τροποποιείται ως εξής:
1. Το άρθρο 6 αντικαθίσταται από το ακόλουθο κείμενο:
«Άρθρο 6 1. Οι προκαταβολές που προβλέπονται στο άρθρο 6 παράγραφος 1 του κανονισμού (ΕΚ) αριθ. 603/95 και οι οποίες εξαρτώνται από μία των εγγυήσεων που προβλέπονται στην εν λόγω παράγραφο, μπορούν να χορηγηθούν στο δικαιούχο μόνον εάν η αίτηση χορηγήσεως της ενισχύσεως συνοδεύεται από βεβαίωση η οποία πιστοποιεί τη σύσταση της αντίστοιχης εγγυήσεως.
2. Τα κράτη μέλη λαμβάνουν τα αναγκαία μέτρα προκειμένου να εξακριβώσουν το δικαίωμα στην ενίσχυση εντός 90 ημερών από της ημερομηνίας καταθέσεως της αιτήσεως.
3. Το υπόλοιπο που προβλέπεται στο άρθρο 6 παράγραφος 3 του κανονισμού (ΕΚ) αριθ. 603/95, εάν υπάρχει λόγος, καταβάλλεται εντός προθεσμίας 60 ημερών που υπολογίζεται από την ημερομηνία κατά την οποία η Επιτροπή δημοσίευσε στην Επίσημη Εφημερίδα των Ευρωπαϊκών Κοινοτήτων το ποσό του υπολοίπου αυτού.».
2. Στο άρθρο 8:
α) η παράγραφος 4 αντικαθίσταται από το ακόλουθο κείμενο:
«4. Οι συμβάσεις καθώς και οι δηλώσεις παραδόσεως που προβλέπονται στις παραγράφους 1, 2 και 3 συνάπτονται εγγράφως τουλάχιστον δύο εργάσιμες ημέρες πριν από την ημερομηνία παραδόσεως και το αργότερο, στις 14 Σεπτεμβρίου που έπεται της ενάρξεως της εν λόγω περιόδου εμπορίας.» 7 β) στην παράγραφο 5 πρώτη φράση, η ημερομηνία «31 Αυγούστου» αντικαθίσταται από την ημερομηνία «15 Σεπτεμβρίου».
3. Παρεμβάλλεται το ακόλουθο νέο άρθρο 17α:
«Άρθρο 17α 1. Κατά παρέκκλιση από το άρθρο 2 σημείο 1 και μόνο για την περίοδο εμπορίας 1995/96, οι επιχειρήσεις μεταποιήσεως μπορούν να ζητήσουν την ενίσχυση που προβλέπεται στο άρθρο 3 του κανονισμού (ΕΚ) αριθ. 603/95 για τα χλωρά σιτηρά που έχουν παραδοθεί από γεωργούς:
- οι οποίοι έχουν καλλιεργήσει τα σιτηρά αυτά σε εκτάσεις που δεν έχουν δηλωθεί στην αίτηση "για ενίσχυση στην έκταση" με σκοπό να τύχουν ενίσχυσης για τις αροτραίες καλλιέργειες που προβλέπεται στον κανονισμό (ΕΟΚ) αριθ. 1765/92 και - οι οποίοι έχουν συνάψει συμβάσεις με συγκεκριμένες επιχειρήσεις μεταποιήσεως ή έχουν σπείρει πριν από την έναρξη ισχύος του κανονισμού (ΕΚ) αριθ. 785/95 για την παράδοση των εν λόγω σιτηρών προκειμένου να μεταποιηθούν με αποξηραμένες ζωοτροφές.
2. Οι αρμόδιες αρχές των κρατών μελών λαμβάνουν κάθε αναγκαίο μέτρο για τη διασφάλιση της τηρήσεως του άρθρου αυτού.».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Ιουνίου 1995.

Labels: 17
19
5
6